open-index/open-wikipedia-markdown huggingface dataset:
Frendit (8. tuotantokausi)

***[[Frendit|Frendien]]*** **kahdeksatta tuotantokautta** alettiin esittää Yhdysvalloissa 27. syyskuuta 2001 ja se jatkui 16. toukokuuta 2002 saakka. Tuotantokausi koostuu 24 jaksosta, joihin sisältyy myös kauden kaksiosainen päätösjakso. Tuotantokauden päähenkilöinä ovat New Yorkissa asuvat ystävykset Rachel Green, Monica Geller, Phoebe Buffay, Joey Tribbiani, Chandler Bing ja Ross Geller.

*Frendien* kahdeksatta tuotantokautta esitettiin edellisten kausien tapaan NBC:llä torstai-iltaisin kello 20.00. Suomessa MTV3:lla kauden esittäminen aloitettiin tiistai-iltana 3. syyskuuta 2002. Sarjan katsojaluvuissa tapahtui huomattavasti nousua kahdeksannella kaudella. Tuotantokausi keräsi keskimäärin 24,5 miljoonaa katsojaa jaksoa kohden, ja se oli Yhdysvaltain television katsotuin televisiosarja kaudella 2001–02.

## Juoni
Tuotantokauden alussa Rachel kertoo Rossille olevansa raskaana ja hän synnyttää lapsen kauden kaksiosaisessa päätösjaksossa. Lapsesta huolimatta Ross ja Rachel päättävät jatkaa ystävinä. Ross tapailee kauden aikana Monaa, mutta huomaa, että seurustelu ja tuleva vauva ovat huono yhtälö. Rachel ja Joey asuvat yhdessä kämppiksinä, mutta Joey tajuaa olevansa rakastunut Racheliin, joka ei kuitenkaan tunne samalla tavalla.

## Näyttelijät

### Pääosissa
* Jennifer Aniston – Rachel Green
* Courteney Cox – Monica Geller
* Lisa Kudrow – Phoebe Buffay
* Matt LeBlanc – Joey Tribbiani
* Matthew Perry – Chandler Bing
* David Schwimmer – Ross Geller

### Sivuosissa
* James Michael Tyler – Gunther
* Bonnie Somerville – Mona
* Elliott Gould – Jack Geller
* Christina Pickles – Judy Geller
* Eddie Cahill – Tag Jones

**Muita sivuhenkilöitä:**
* Maggie Wheeler – Janice Hosenstein, Chandlerin ex-naisystävä
* Marlo Thomas – Sandra Green, Rachelin äiti
* Sean Penn – Eric, Ursulan miesystävä
* Alec Baldwin – Parker, Phoeben yli-innokas miesystävä
* Ron Leibman – Leonard Green, Rachelin isä
* June Gable – Estelle Leonard, Joeyn manageri
* Brad Pitt – Will Colbert, Rossin kouluaikainen ystävä
* Johnny Messner – Kash, Joeyn näyttelijäkollega
* Eddie McClintock – Clifford 'Cliff' Burnett, sairaalan potilas, johon Phoebe on ihastunut

## Jaksot
::''Katso myös Luettelo televisiosarjan Frendit jaksoista


## Lähteet
Käyttölaina

**Käyttölaina** on Suomessa nimitys tavalle ottaa sellaista velkaa, joka on korvannut vanhat pienlainat vuonna 2013 voimaan tulleen pienlainoja säätelevän lakiuudistuksen myötä. 

## Käyttölainojen ominaispiirteitä
Nykyiset käyttölainat ovat rinnastettavissa ominaisuuksiltaan kulutusluottoihin. Käyttölainan hakeminen tapahtuu tyypillisesti verkkohakemuksella tai tekstiviestitse. Käyttölaina eroaa kulutusluotoista ja pienlainoista siten, että nostat luottolimiittisi puitteissa rahaa tilillesi, jolloin maksat korkoa luottoyhtiölle ainoastaan käyttämästäsi summasta, etkä koko luotosta.

Käyttölaina on lainamuoto, jolle on ominaista joustava lainasumma ja vaihtelevat lainaehdot, jotka riippuvat sekä lainanantajasta että lainanottajasta. Lainasopimus määrittää takaisinmaksuaikataulun ja koron, jotka ovat keskeisiä ehtoja. Käyttölainojen etuna on niiden joustavuus, mutta ne voivat olla kalliimpia kuin vakuudelliset lainat, sillä ne sisältävät suuremman riskin lainanantajalle. 

Tyypillisesti käyttölainojen takaisinmaksuajat ovat 6–12 kuukautta. Lainaa lyhennetään luottoyhtiölle kuukausittain käyttösumman mukaan. Käyttölainojen summat vaihtelevat muutamasta sadasta eurosta useampaan tuhanteen euroon saakka. 

Käyttölainaa voidaan luonnehtia myös eräänlaiseksi virtuaaliseksi luottokortiksi. Henkilölle myönnetään tietyn suuruinen luottoraja, jonka puitteissa henkilö voi nostaa rahaa tilillensä ja maksaa korkoa ainoastaan käyttämästäsi summasta. 

Käyttölainoja voidaan myöntään yli 18-vuotiaille Suomen kansalaisille, joilla ei ole Suomen Asiakastieto Oy:n rekisterissä maksuhäiriömerkintää. Käyttölainoja myönnetään ilman erillisia vakuuksia. 

Pikalainoja säätelevan lakimuutoksen myötä panttilainaaminen ja käyttölainat ovat kasvattaneet suosiotaan.

Käyttölainaa myöntävät yritykset ovat velvollisia liittymään luotonantajarekisteriin.

## Lähteet

## Aiheesta muualla
* http://www.talouselama.fi/uutiset/kielto+tulee++pikavipit+alkavat+etsia+luovia+keinoja/a2163039
Ukrinform

**Ukrinform** () on Ukrainan valtion omistama uutis- ja tietotoimisto. Se on perustettu vuonna 1918. Ukrinformin on Ukrainan vanhin ja suurin uutistoimisto. Sen kotipaikka on Kiova, mutta toimintaa on maan kaikilla alueilla sekä 11 maassa ulkomailla.

Toisen maailmansodan jälkeen Ukrinfromin arkistot siirrettiin Kiovasta Moskovaan, mutta niitä ei ole palautettu Neuvostoliiton hajoamisen jälkeen. Yhtiö ylläpitää Ukrainan suurinta valokuva-arkistoa.

Ukrinform tuottaa ilmoituksensa mukaan päivittäin yli 300 uutista, arviota, haastattelua, valokuvaa tai uutisgrafiikaa. Osan uutisistaan ja analyyseistään tietotoimisto julkaisee verkkosivustollaan ukrainaksi, venäjäksi, englanniksi ja saksaksi. Ukrinform toimii myös monen sosiaalisen median kanavan kautta.

## Lähteet
Lahden Seudun Kehitys Ladec

**Lahden Seudun Kehitys LADEC Oy** on koko Päijät-Hämeen maakunnan alueella toimiva, yleishyödyllinen ja voittoa tavoittelematon elinkeinoyhtiö. LADECin toimintaa ja palveluita rahoittavat yhtiön toiminta-alueen kunnat: Lahti, Asikkala, Hartola, Heinola, Hollola, Iitti, Kärkölä, Orimattila, Padasjoki ja Sysmä. Yhtiön pääomistaja on Lahden kaupunki. Yhtiössä on runsaat 30 työntekijää. Liikevaihto on noin 3,3 milj. euroa (2023).

LADEC aloitti toimintansa 1.1.2013, kun Lahden tiede- ja yrityspuisto Oy:n, Lahden alueen uusyrityskeskus ry:n toiminnot sekä osa Lahden alueen kehittämisyhtiö Oy Lakesin toiminnoista yhdistettiin. 

LADEC kehittää Lahden seudun elinkeinoelämän kasvun edellytyksiä ja kilpailukykyä sekä edistää investointeja yhdessä toiminta-alueensa kuntien kanssa. LADEC auttaa toiminta-alueensa yrittäjiä ja yrityksiä liiketoiminnan aloittamiseen, kasvuun, kehittämiseen ja kansainvälistymiseen sekä Lahden seudulle sijoittumiseen liittyvissä asioissa. Neuvontapalvelut ovat alueen yrittäjille ja yrityksille maksuttomia.

## Lähteet

## Aiheesta muualla
*Yrityksen sivusto
* Valtion ja Lahden kaupunkiseudun välinen kasvusopimus 2013-2015, TEM 20.12.2013
Tie pimeään

**Tie pimeään** on Ossi Skurnikin ohjaama elokuva vuodelta 1962. Skurnik tunnetaan paremmin elokuvaleikkaajana, ja tämä jäi hänen ainoaksi ohjaustyökseen.

## Tuotanto
Elokuvan idea syntyi Tampereen asemalla aiemmin tapahtuneesta itsemurhasta. Neorealismin kaikuja sisältävä elokuva kuvattiin studioiden ulkopuolella. Repliikit on äänitetty jälkeenpäin. Skurnik kuvasi itse osan kohtauksista. Elokuva jäi raskaasti tappiolle, katsojamäärät olivat vuoden 1963 – jolloin elokuva pääsi varsinaiseen levitykseen – heikoimmat, eikä se saanut tavoiteltua valtionpalkintoa. Skurnik ei ohjannut muita elokuvia, eikä tuotantoyhtiön nimissä tehty muita elokuvia.

## Juoni
Elokuva kertoo lakitieteen ylioppilas Klaus Grahnista, joka suunnittelee täydellistä murhaa ja hautoo yli-ihmisajatuksia. Väärennetyllä sekillä hän saa suuren rahasumman, mutta joutuu pakenemaan Tampereelle, kun hänet tunnistetaan. Murhattuaan Tampereen lähistöllä taksinkuljettajan hän palaa Helsinkiin, jossa hän tajuaa olevansa umpikujassa ja tulevaisuutensa menneen.

## Arviot
Aikalaisarvioissa elokuvaa sai varsin kriittisen vastaanoton, minkä Paula Talaskivi (Helsingin Sanomat) tiivistää: "Tie pimeään ei ole lainkaan kehno 'pelin avaukseksi' kotimaisena filmityönä". Laimeaan innostukseensa hän pitää syynä aihetta ja etenkin sen käsikirjoituspohjaa, ja juuri käsikirjoituksen ongelmiin tarttuvat muutkin kriitikot. Sen ohella Yrjö Kemppi (Ilta-Sanomat) kuitenkin toteaa: "Näin yhtäkaikkisesti vakuuttavaa ohjaajaläpimurtoa - - en muista kotimaista elokuvaa taaksekäyden." Näyttelijätyö saa kiitosta kautta linjan.

13 vuotta myöhemmän televisioesityksen yhteydessä elokuvan arvo kuitenkin jo nähdään. Mauri Taviola (Helsingin Sanomat 7.2.1976) kirjoittaa arviossaan: "Tie pimeään on tuotannollisesti, taidollisesti ja taloudellisesti vihje siitä, mitä suomalainen elokuva olisi voinut olla." Samoin vuonna 2014 eräs kriitikko katsoo, että elokuva kuvaa ihmisen pimeitä puolia raadollisemmin kuin missään muussa suomalaisessa elokuvassa, ja hän antaa elokuvalle täydet viisi tähteä. Myös Jarno Hiilloskorven roolityö ja realistiset miljöökuvat saavat kehut.

## Näyttelijät

## Lähteet

## Aiheesta muualla
*Hannu Björkbacka: Jarno Hiilloskorpi - näyttelijä, teatterinjohtaja, elokuvaohjaaja : Tie pimeään - Uusi aalto hyökyi suomifilmissäkin,  Hannu Björkbackan kotisivu viitattu 24.4.2013
*Tie pimeään 1963 osa 1, Hannu Björbackan alun perin Filmihullussa julkaistu artikkeli 
*Tie pimeään 1963 osa 2, Hannu Björbackan alun perin Filmihullussa julkaistu artikkeli 
*17.3. Kino Suomi: Tie pimeään - Yle: elokuvaesittely
Tiourea

**Tiourea** (CH4SN2) on orgaaninen yhdiste ja rakenteeltaan urean analogi. Ureasta se eroaa siten, että urean happiatomi on korvautunut rikkiatomilla. Yhdistettä käytetään muun muassa orgaanisissa synteeseissä valmistettaessa väri- ja lääkeaineita, metalliteollisuudessa ja tekstiiliteollisuudessa.

## Ominaisuudet

Huoneenlämpötilassa tiourea on ulkomuodoltaan valkoisia kiteitä. Yhdiste liukenee hyvin veteen ja poolisiin orgaanisiin liuottimiin kuten etanoliin. Poolittomiin orgaanisiin liuottimiin se on liukenematon. Tiourealla on kaksi tautomerista muotoa. Tionimuoto, jossa hiili on sitoutunut kaksoissidoksella rikkiatomiin ja iminotiolimuoto, jonka rakenteessa kaksoissidos on hiili- ja typpiatomien välillä. Näistä tionimuoto on stabiilimpi. 

Kuumennettaessa emäksisissä liuoksissa tiourea reagoi hajoamalla vetykarbonaateiksi, sulfideiksi ja ammoniumhydroksidiksi. aldehydien kanssa se reagoi muodostamalla N-hydroksialkyylitioureajohdannaisia, jotka kondensoituvat helposti hartseiksi. Akroleiinin kanssa reaktio voi olla hyvin kiivas. Klooriketonien, diketonien, hydroksiketonien ja dikarboksyylihappojen estereiden kanssa tiourea kondensoituu helposti muodostaen typpeä ja rikkiä sisältäviä heterosyklisiä yhdisteitä. Urean tavoin tiourea muodostaa hiilivetyjen kanssa inkluusioyhdisteitä ja komplekseja monien metalliyhdisteiden kanssa.

Tiourea ärsyttää voimakkaasti hengitysteitä ja silmiä. Yhdiste voi olla syöpää aiheuttava eli karsinogeeninen.

## Valmistus ja käyttö
Ensimmäisen kerran tioureaa valmistettiin kuumentamalla ammoniumtiosyanaattia, joka hajoaa kuumennettaessa tioureaksi. Teollisesti tioureaa valmistetaan kuitenkin pääasiallisesti kalsiumsyanamidista ja vetysulfidista. Reaktiossa kalsiumsyanamidi muodostaa syanamidia, joka reagoi vetysulfidin kanssa. 

Tioureaa käytetään valmistettaessa heterosyklisiä ryhmiä sisältäviä väri- ja lääkeaineita. Tällaisia ovat esimerkiksi levamisoli, sulfatiatsoli ja eräät kefalosporiinit. Muita yhdisteen käyttökohteita ovat käyttö valokuvauskemikaalina, kopiopaperin valmistus, polymeerien vulkanointia kiihdyttävänä yhdisteenä, apuaineena tekstiilien, kuten silkin, käsittelyssä, metallipintojen käsittelyyn kuparin jalostuksessa ja pinnoitettaessa muita metalleja kuparilla elektrolyyttisesti ja kullan ja hopean erottamiseen uuttamalla mineraaleista.

## Lähteet

## Aiheesta muualla
Kupera kulma

**Kupera kulma** tarkoittaa geometriassa kulmaa, joka on suurempi kuin oikokulma, mutta joka mahtuu täyden kulman sisälle, eli on suuruudeltaan 180° ja 360° väliltä. Oikokulmaa pidetään koverien- ja kuperien kulmien välisenä rajakulmana, joka ei kuulu kumpaakaan. Sen sijaan täysi kulma katsotaan joskus kuuluvan kuperiin kulmiin. Kuperan kulman eksplementtikulma on kovera kulma.

## Kuperien kulmien mitta-arvoja
Riippuen käytettävästä mitta-asteikosta, kupera kulma α on suuruudeltaan (täysi kulma on mukana)
* 180^\circ  (asteina), kun täysi kulma on 360°.
* 200  gon, kun täysi kulma on 400 gon.
* \pi  (rad), kun täysi kulma on 2\pi.

## Trigonometriset arvot
Kun α on kupera kulma, saavat trigonometriset funktiot seuraavia arvoja (täysi kulma on mukana, lähde kaikissa )
* -1 \le \sin \alpha \le 0.
* -1 .
* -\infty  mutta \tan \alpha \ne 0.
* -\infty .
* -\infty  tai 1 \le \sec \alpha .
* -\infty .

## Katso myös
* nollakulma 
* terävä kulma
* suora kulma
* tylppä kulma

## Lähteet
Nollakulma

**Nollakulma** on geometriassa kulma, jossa kulman kylkien väliin ei jää tilaa eli sen suuruus on 0°. Nollakulma on pienin terävä kulma.

File:Angulo045.svg|Kulma on 45° ja se alkaa sulkeutua.
File:Angulo015.svg|Kulma pieneni 30° ja on nyt 15°.
File:Angulo000.svg|Kulma pieneni 15° ja on nyt 0° eli nollakulma.

Nollakulman komplementtikulma on suora kulma, sen suplementtikulma on oikokulma ja eksplementtikulma on täysi kulma.

Nollakulman käyttäminen herättää kysymyksen, voiko negatiivisia kulmia käyttää samalla tavalla kuin käytetään negatiivisia lukuja aritmetiikassakin. Kulmakäsite voidaan laajentaa suuremmillekin kulmille kuin täydelle kulmalle (eli 360°), jolloin kääntyvä kulman kylki alkaan tehdä uutta kierrosta. Jos liikkuva kulman kylki palaa takaisin ja pienenee, saavuttaa se lopulta nollakulman asennon ja voi jatkaa kääntymistä samaan suuntaan. Tällöin kulmalle voidaan määritettää negatiivisia kulman arvoja.

## Nollakulman mitta-arvoja
Riippuen käytettävästä mitta-asteiksosta, nollakulma on suuruudeltaan
* 0^\circ (asteina), kun täysi kulma on 360°.
* 0 gon, kun täysi kulma on 400 gon.
* 0 (rad), kun täysi kulma on 2\pi.

## Trigonometriset arvot
Nollakulman trigonometristen funktioiden arvoja (lähde kaikissa ):
* \sin 0 = 0.
* \cos 0 = 1.
* \tan 0 = 0.
* \cot 0  (ei määritelty).
* \sec 0 = 1.
* \csc 0  (ei määritelty).

## Katso myös
* tylppä kulma 
* kovera kulma
* kupera kulma

## Lähteet
### Viitteet
Kevin Trapp

**Kevin Christian Trapp** (s. 8. heinäkuuta 1990 Merzig) on saksalainen jalkapallomaalivahti, joka edustaa Ranskan Ligue 1:ssä pelaavaa Paris FC:tä. Kasvattajaseuransa 1. FC Kaiserslauternin lisäksi hän on aiemmin urallaan edustanut 10 kautta saksalaisseura Eintracht Frankfurtia ja kolme kautta ranskalaisseura Paris Saint-Germainia. Trapp on oikeajalkainen.

## Ura
### Seurajoukkueura
Ammattilaisuransa Kaiserslauternissa aloittanut Trapp teki debyyttinsä elokuussa 2008 Saksan cupin ottelussa Carl Zeiss Jenaa vastaan. Kaiserslauternin pudottua Bundesliigasta Trapp siirtyi liigaan nousseeseen Eintracht Frankfurtiin, jossa hän nousi ykkösmaalivahdiksi. Kaudella 2013–2014 Trapp torjui täydet minuutit kaikissa Eintrachtin 34 otteluissa.

### Maajoukkueura
Trapp on pelannut useissa Saksan nuorten maajoukkueissa. Alle 21-vuotiaiden maajoukkueessa hän pelasi yksitoista ottelua. Saksan A-maajoukkueessa hän on pelannut yhdeksän ottelua, joista ystävyysotteluita on ollut kahdeksan. Toistaiseksi ainoan kilpailullisen maaottelunsa hän on pelannut 3. syyskuuta 2020 Kansojen liigassa Espanjaa vastaan. Hän kuului Saksan joukkueeseen maanosaliittojen cupissa 2017, MM-kilpailuissa 2018, EM-kilpailuissa 2020 sekä MM-kilpailuissa 2022, mutta ei ole päässyt yhdessäkään turnauksessa pelaamaan.

## Lähteet
* http://www.transfermarkt.co.uk/en/kevin-trapp/profil/spieler_45672.html

### Viitteet

## Aiheesta muualla
Sammalluura

**Sammalluura** (*Grallaria chthonia*) on uhanalainen luurien heimoon kuuluva varpuslintu.

Sammalluuraa on tavattu vain Venezuelan länsiosissa alueella, josta neljä näytettä kerättiin vuosina 1955 ja 1956. Lajista ei ole tehty havaintoja vuoden 1956 jälkeen, ja sen populaatio on luultavasti hyvin pieni. Se on luokiteltu äärimmäisen uhanalaiseksi.

## Lähteet
Mimosa (maalaus)

**Mimosa** on taiteilija Alvar Cawénin öljyvärimaalaus paperille vuodelta 1914. Kooltaan maalaus on 70 × 54 cm, ja se kuuluu Ateneumin taidemuseon Hallonbladin kokoelmiin.

Alvar Cawénin tuotannossa kubismia alkoi esiintyä vuonna 1913 luonnonmuotojen varovaisena tyylittelynä. Hän oli tämän vuosikymmenen alkuvuosina opiskellut ja omaksunut kubismiakin Pariisissa sinne suuntautuneilla opintomatkoillaan. *Mimosa* on maalattu Pariisissa vuonna 1914. Tässä voimakkain syksyn värein toteutetussa maalauksessa Cawén säilyttää alkuperäisen aiheen tunnistettavuuden muodon, rakenteen ja värienkin osalta. Asetelman keskeisiä esittäviä tekijöitä ovat peili, hedelmät, pöytä, taustaverho ja kannu. Hän yhdistää orgaanisia ja geometrisia muotoja tilaa jäsentävästi sekä kuvaa valon himmenemisen syvyysvaikutelmaa luodakseen edestä taakse.

Alvar Cawénin kubismi loi maalaukseen rytmistä rakennetta ja hierarkiaa, toi uusia ulottuvuuksia sekä tuki ja jäsensi niitä. Hän sai myönteisimmän vastaanoton silloisista suomalaisista kubisteista kriitikoilta. *Mimosa* oli yksi hänen syksyllä 1914 Suomen Taiteilijain näyttelyyn tuomistaan kubistisista maalauksista, ja se ostettiin sieltä heti Ateneumin taidemuseon kokoelmiin. Cawénia kiiteltiin siitä, että hän näytti, että "kubismikasvi voi kehittyä kauniiksi myös Suomen ilmanalassa".

## Lähteet

## Aiheesta muualla
* Suomen Kansallisgallerian sivut: Kokoelmat: Mimosa. http://kokoelmat.fng.fi/app?action=page&si=http%3A%2F%2Fwww.muusa.net%2FTeos_5F33E7E6-306F-423A-9BC4-CD25E9069D1C
Mohamed Diamé

**Mohamed Diamé** (s. 14. kesäkuuta 1987) on ranskalaissyntyinen senegalilainen jalkapalloilija. Hän edustaa qatarilaista Al Ahlia, jonne hän siirtyi vuonna 2019 pelattuaan kymmenen vuotta Englannissa. Hän on pelipaikaltaan keskikenttäpelaaja. Diamé on kuulunut myös Senegalin jalkapallomaajoukkueeseen.

## Ura
### Seurajoukkueura
Créteilissä Ranskassa syntynyt ranskalaisen äidin ja senegalilaisen isän lapsi Diamé aloitti ammattilaisuransa RC Lensin kakkosjoukkueessa. Vuonna 2007 hän siirtyi Espanjan alasarjoissa pelaavaan CD Linaresiin, jonka jälkeen Diamén uudeksi seuraksi tuli Segunda Divisiónin Rayo Vallecano. Rayon aikana Espanjan suurseurat Real Madrid CF ja FC Barcelona sekä Englannin suurseura Arsenal FC olivat kiinnostuneita Diamésta, mutta vuonna 2009, vain yhden Rayo-kauden jälkeen hän siirtyi Valioliigan Wigan Athleticiin. Diamé oli Wiganin aikanaan yksi joukkueen avainpelaajista. 

Vuonna 2012 hän siirtyi Valioliigaan nousseeseen West Ham Unitediin, vaikka moni muukin suurempi joukkue oli kiinnostunut Diamésta. Pelattuaan kaksi vuotta lontoolaisseurassa Diamé siirtyi niin ikään Valioliigassa pelanneeseen Hull Cityyn syksyllä 2014. Vuonna 2016 hän siirtyi Newcastle Unitediin ja 2019 qatarilaiseen Al Ahliin.

### Maajoukkueura
Vuonna 2011 Diamé pelasi ensimmäisen pelinsä Senegalin jalkapallomaajoukkueessa. Hän olisi voinut valita maajoukkueekseen myös äitinsä kotimaan Ranskan. Kesällä 2012 Diamé kuului yhtenä kolmesta yli-ikäisestä pelaajasta Senegalin joukkueeseen kesäolympialaisissa. Hän pelasi turnauksessa Senegalin kaikki neljä ottelua. Hän kuului Senegalin joukkueeseen myös Afrikan-mestaruuskilpailuissa 2012, joissa pelasi kolme ottelua ja 2017, jolloin pelasi yhden ottelun.

## Lähteet
* http://www.national-football-teams.com/player/42803/Mohamed_Diame.html
* http://www.transfermarkt.co.uk/en/mohamed-diame/profil/spieler_70950.html?from=direktErgebnis

### Viitteet
Ekoanarkismi

**Ekoanarkismi** eli **ekologinen anarkismi** (myös **viheranarkismi**) on anarkismin muoto, jossa sen yhteiskuntafilosofisiin käsitteisiin yhdistetään ekologiaa ja se laajennetaan koskemaan myös luontoa sekä eläimiä. Ekonarkismissa painotetaan ympäristöongelmia ja ympäristötietoisuutta, tarkoituksena on luoda uusi ekologisesti kestävällä pohjalla oleva yhteiskunta. Ekologisen anarkismin käytännön toiminta perustuu usein suoraan toimintaan. 

## Historia
Varhaisimpina ekoanarkistisina ajattelijoina pidetään yhdysvaltalaista Henry Thoreauta, joka 1800-luvun puolivälissä kehitti kansalaistottelemattomuuden käsitteen, sekä saman vuosisadan lopussa vaikuttanutta ranskalaista Élisée Reclusta. Myös kirjailija Leo Tolstoin ajatuksiin perustuvalla tolstoilaisuudella on ollut vaikutusta ekologiseen anarkismiin. 1800–1900-lukujen vaihteessa liike keräsi kannatusta erityisesti Ranskassa ja Espanjassa. Merkittävimpiä 1900-luvun filosofeja olivat muun muassa amerikkalainen libertaristi Murray Bookchin sekä ranskalainen kristillinen anarkisti Jacques Ellul. Tunnetuimpia viime vuosikymmenten toimijoita ovat olleet Eläinten vapautusrintama ja Maan vapautusrintama.

## Anarkoprimitivismi
Ekoanarkismista on kehittynyt vielä radikaalimpi suuntaus anarkoprimitivismi, jossa mukaan kaikki tieteen ja teknologian saavutukset pitäisi hylätä ja palata mahdollisimman luonnonmukaiseen elämäntapaan.

## Lähteet
Antonio Fuoco

**Antonio Fuoco** (s. 20. toukokuuta 1996 Cosenza, Italia) on italialainen rata-autoilija.

Fuoco kuuluu Ferrarin nuorten kuljettajien akatemiaan.

## Ura
Fuoco aloitti karting-uransa nelivuotiaana ja kilpaili eri Euroopan mestaruuskilpailuissa. Hän pääsi KF2-luokkaan vuonna 2012, jossa hän sijoittui kolmanneksi WSK Euro Series- ja neljänneksi CIK-FIA European KF2 Championship -luokissa.

Vuonna 2013 Fuoco aloitti kilpauransa siirtyen Formula Renault Alps -sarjaan. Hän saavutti kuusi voittoa, viisi paalupaikkaa, viisi nopeinta kierrosta ja yhdeksän palkintokorokesijoitusta voittaen koko sarjan mestaruuden. Samana vuonna hän ajoi kaksi kilpailua Eurocup Formula Renault -sarjassa, jossa hän saavutti yllättäen yhden paalupaikan. Vuonna 2014 Fuoco siirtyi Euroopan Formula 3 -sarjaan. Hän voitti kauden aikana kaksi kilpailua sijoittuen sarjan viidenneksi.

Vuonna 2015 Fuoco kilpaili GP3-sarjassa Carlin-tallin autolla. Hän saavutti kaksi kakkossijaa ja 88 pistettä sijoittuen sarjan loppupisteissä kuudenneksi. Fuoco jatkoi sarjassa kaudella 2016 vaihtaen Trident-talliin. Toisella kaudellaan hän voitti kilpailut Britanniassa ja Saksassa. Hän keräsi kaiken kaikkiaan 157 pistettä ja sijoittui pisteissä kolmanneksi.

Kaudeksi 2017 Fuoco siirtyi Formula 2 -sarjaan. Hän ajoi Prema Racing -tallissa.

## GP3-tulokset

## Formula 2 -tulokset

## Formula 1 -tulokset

## Lähteet
Nanker Phelge

**Nanker Phelge** on The Rolling Stones -yhtyeen sävellystöissään käyttämä kollektiivinen salanimi. Tälle nimelle on merkitty kappaleet, joiden tekemiseen osallistui koko yhtye. Mukaan on luettu ulkojäsenet, kuten yhtyeen studio- ja lavapianistina toiminut Ian Stewart. Salanimen alkuperä on yhtyeen varhaiskaudelta, jolloin kitaristit Keith Richards ja Brian Jones sekä laulaja Mick Jagger asuivat yhdessä Lontoon Edith Grovella. Heidän asuintoverinaan oli James (Jimmy) Phelge -niminen kirjanpainaja. ”Nanker” puolestaan oli nimitys, jota yhtyeen jäsenet käyttivät erityisesti Brian Jonesin osaamasta törkeästä irvistyksestä.

## Lähteet
* Keith Richards - Elämä  WSOY 2010 

### Viitteet
Venezuelankyläturpiaali

**Venezuelankyläturpiaali** eli **kyläturpiaali**, aikaisemmalta nimeltään **keltaturpiaali** (*Icterus icterus*) on turpiaalien heimoon kuuluva varpuslintu, jota esiintyy luonnonvaraisena Etelä-Amerikan pohjoisosissa.

## Lähteet
Kuusinkijoki

**Kuusinkijoki** on Kuusamosta Kiitämästä alkava joki. Se virtaa Suiningin kautta Karjalan tasavallan puolelle ja yhtyy siellä lähes heti lähellä Suomen rajaa Oulankajokeen. Se on Oulankajoen oikea sivujoki, ja sen pituus on 45 kilometriä.

Kuusinkijoen valuma-alue kuuluu Koutajoen päävesistöön. Ennen toista maailmansotaa koko joki valuma-alueineen sijaitsi Suomen puolella. Sallan–Kuusamon alueen alueluovutuksen jälkeen joen suu Oulankajokivarressa jäi Suomen alueen ulkopuolelle.

Kuusinkijoen keskijuoksulla on Imatran voiman vuonna 1956 rakentama Myllykosken voimalaitos.

Kuusinkijoen monista kalalajeista tunnetuimmat ovat harjus ja järvitaimen. Varsinkin niin sanottu Kuusingin taimen on tehnyt joesta tunnetun kalastajien keskuudessa.

Kuusinkijoen valuma-alueella sijaitsee Kiitämän ja Suiningin ohella muun muassa Eksymäjärvi, Hiidenjärvi, Kuntijärvi ja Porontima.

## Lähteet
Maailman Voittaja -näyttely

**Maailman Voittaja** on FCI:n järjestämä kansainvälinen koiratapahtuma, joka lukeutuu yli 10&nbsp;000 vuosittaisen ilmoittautumisen myötä maailman suurimpiin koiratapahtumiin. Yleensä se kestää jopa 4-6 päivää. Se on järjestetty vuodesta 1971 lähtien vuosittain, ja se pidetään joka vuosi eri maassa. Sitä on myös kutsuttu *maailman tärkeimmäksi koiranäyttelyksi*. Maailman Voittaja -näyttelyyn kuuluu varsinaisen koiranäyttelyn lisäksi agility-, tottelevaisuuskoe-, Junior Handler-näytökset sekä paljon muuta ohjelmaa. Jokainen rotunsa paras, vastakkaisen sukupuolen paras ja jokaisen rodun kummankin sukupuolen junioriluokan paras koira saa virallisen Maailman Voittaja - tai Maailman Juniorivoittaja -tittelin. FCI:n jäsenmaista tulevat osallistujat pääsevät mukaan automaattisesti ilmoittautumalla, mutta sen ulkopuolisiin järjestöihin kuten American Kennel Clubiin kuuluvat osallistujat pääsevät mukaan vain kutsusta.

## Best in Show -voittajat
Kolme koiraa on saavuttanut Maailman Voittaja -näyttelyn Best in Show -tittelin peräti kahdesti: saluki *Abrisa vom Felsenkeller*, samojedinkoira *Northwind's Rising Star* ja toyvillakoira *Smash JP Talk About*. Saluki on samalla myös kaikkein menestyksekkäin rotu, sillä se on ollut BIS yhteensä peräti neljästi: vuosina 1981, 1985, 1986 ja 2012. Saksanpaimenkoira, lhasa apso ja italianseisoja ovat kukin voittaneet MV-näyttelyn BIS-tittelin kahdesti. Rotutyypeistä tavallisimpia menestyjiä ovatkin juuri vinttikoirat (useimmiten pitkäkarvaiset tai hapsulliset) - joista salukin lisäksi kyseisen tittelin ovat saavuttaneet myös afgaaninvinttikoira, whippet ja venäjänvinttikoira - villakoirat sekä pitkäkarvaiset tai "nallemaiset" rodut kuten samojedinkoira, amerikanakita, alaskanmalamuutti ja newfoundlandinkoira. 

Vaikka tarkoituksena on järjestää näyttely tasapuolisesti eri kaupungeissa, joissain paikoissa Maailman Voittaja on pidetty selkeästi useammin kuin muissa. Dortmund on saanut toimia näyttelyn isäntäkaupunkina peräti neljästi (1973, 1981, 1991 ja 2003), México kolmesti (1978, 1999 ja 2007) ja Amsterdam niin ikään kolmesti (1985, 2002 ja 2018). Myös Budapestissa on järjestetty periaatteessa kolme MV-näyttelyä (1971, 1996 ja 2013), vaikka niistä MV-96 pidettiinkin osittain Wienissä. Maista suosituimpia järjestyspaikkoja ovat olleet Saksa, Meksiko ja Itävalta - kukin isäntamaana neljästi - joista viimeksi mainitussa näyttely on pidetty joka kerta eri kaupungissa.

## Lähteet
Kutveleen kanava

**Kutvele**  on avokanava Saimaalla Ruokolahden ja Taipalsaaren rajalla Etelä-Karjalassa. Se on kaivettu Kyläniemen tyveen sen kapeimman kohdan poikki. Kanava on 90–100 metriä leveä ja 250 metriä pitkä. Kanavassa kulkee laivaväylä, jonka syväys on 2,4 metriä.

Kanava katkaisi Kyläniemen saareksi, jonne ei kulkenut enää tietä. Yhteysliikenne hoituu nykyään Kyläniemen lossilla, jonka reitti on 450 metriä pitkä. Lossia käyttää noin 20–30 vakituista asukasta, 400 kesäasukasta sekä kesäkausien matkailijat . Vaikka saari kuuluukin Taipalsaarelle, ei saaren länsipäästä ole tieyhteyttä kirkonkylälle. Kanavassa käy virtaus, joka tuo Suur-Saimaan pohjoispuoliset vedet Kyläniemen eteläpuolelle. Suur-Saimaan päävirtaus käy kuitenkin Kyläniemen länsipuolelta Rastinvirrassa.  

## Historiaa
Kanava kuuluu niin sanottuihin Suvorovin kanaviin, jotka rakennettiin osana linnoitustyötä vahvistamaan venäläisten kohteiden puolustusta. Pikkuvihan (1742–1743) jälkeen Ruotsin ja Venäjän välinen raja kulki eteläisen Saimaan halki niin, että Puumalansalmi jäi Ruotsin puolelle. Tämä hankaloitti venäläisen puolustusta ja kaupankäyntiä, sillä venäläiset joutuivat maksamaan tullia Puumalassa. Siksi keisarinna Katariinalle ehdotettiin Puumalan ohittavan kanavaketjun rakentamista Suur-Saimaan ja Pihlajaveden välille. Rakennustyöt aloitettiin vuonna 1791. 

Kutveleen kanavaa rakennettiin vuosina 1792–1793 ja rakentamiseen osallistui satoja työntekijöitä. Kanavan rannat muurattiin muotoonsa hakatuista luonnonkivistä ja kanavan ympäristöön piilotettiin puolustuslaitteita hankaloittamaan ruotsalaisten navigoimista niissä sota-aikana. Kanava menetti puolustuksellisen merkityksensä Suomen sodan (1808–1809) jälkeen, kun valtionraja siirtyi muualle. Kanavasta tuli 100 metriä pitkä ja noin 10 metriä leveä.

Kanavaa laajennettiin 1900-luvun alussa (1902). Kanavan pituudeksi mainitaan yli 200 metriä. Kanavan molemmilla rannoilla korotettiin kivimuurausta 2,5 metriin vedenpinnasta, ja maalla muurit olivat kaksi metriä leveät. Vuosina 1949–1950 suoritettiin laajennustöitä ja viimeinen laajennus suoritettiin vuonna 1977. Alkuperäisen kanavan rakenteita ei ole säilynyt laajennustöissä.

## Lähteet

## Aiheesta muualla
Joni Pakola

**Joni Pakola** (s. 19. kesäkuuta 1985) on suomalainen futsalpelaaja ja jalkapalloilija. Futsal-liigassa hän edustaa Vieska Futsalia. Aiemmin Pakola on pelannut muun muassa Ilves FS:n riveissä ja saavuttanut joukkueessa kaksi Suomen mestaruutta. Suomen futsalmaajoukkueessa hän on pelannut 38 maaottelua ja tehnyt kolme maalia. Vieska Futsalissa ja sen edeltäjässä Pakola on pelannut vuodesta 2012 lähtien. Kaudella 2015-2016 Pakola valittiin kauden parhaaksi futsalpelaajaksi.

Jalkapallossa Pakolan on edustanut koko uransa vuodesta 2003 lähtien ylivieskalaista Kakkosessa pelannutta FC YPA:a. Kakkosen kausia syksyllä 2015 on takana kaikkiaan 13 ja niissä pelannut 285 ottelua ja tehnyt 78 maalia. Parhaalla kaudellaan 2009 hän teki 14 maalia..

## Lähteet
* http://www.palloliitto.fi/maajoukkueet/futsalmaajoukkue/pelaajat/joni-pakola 
* http://www.ilvesfs.fi/joukkue.php?pelaaja_id=31 

### Viitteet
Dejan Stankovic (beachfutispelaaja)

**Dejan Stankovic** (s. 25. elokuuta 1985 Belgrad, Serbian sosialistinen tasavalta, Jugoslavia) on serbialaissyntyinen sveitsiläinen beachfutispelaaja. Hän kuuluu myös Sveitsin beachfutismaajoukkueeseen. Hän on 186 senttimetriä pitkä.

Ennen Barcelonaan siirtymistään, vuonna 2013, Stankovic on pelannut muun muassa italialaisissa Magazzini Generali Cataniassa sekä AC Milanissa. Hänet valittiin beachfutiksen MM-kilpailuiden parhaaksi pelaajaksi vuonna 2009. Stankovic voitti samoissa kisoissa myös maalikuninkuuden 20 osumallaan sekä MM-hopeaa Sveitsin hävittyä finaalissa Brasilialle. 

Stankovic on valittu myös Euro Beach Soccer Leaguen parhaaksi pelaajaksi kerran ja hän on ollut paras maalintekijä kaksi kertaa. Vuonna 2012 Stankovic voitti Sveitsin kanssa Euro Beach Soccer Leaguen ja vuonna 2005 Euro Beach Soccer Cupin.

## Lähteet
* http://www.blick.ch/sport/fussball/barcelona-holt-zwei-schweizer-id2531883.html
Murtumaton

**Murtumaton** () on vuonna 2014 ensi-iltansa saanut Angelina Jolien ohjaama draamaelokuva. Se perustuu pitkänmatkanjuoksija Louis Zamperinin elämään ja Laura Hillenbrandin hänestä kirjoittamaan elämäkertaan *Unbroken: A World War II Story of Survival, Resilience, and Redemption*. Elokuvan ovat käsikirjoittaneet Joel ja Ethan Coen, Richard LaGravenese ja William Nicholson. 

Elokuva sai ensi-iltansa Yhdysvalloissa 25. joulukuuta 2014 ja Suomessa ensi-ilta on 30. tammikuuta 2015.

*Murtumaton* sai kolme Oscar-ehdokkuutta parhaasta kuvauksesta, äänityksestä ja äänitehosteista.

## Näyttelijät

## Lähteet

## Aiheesta muualla
*
The Moth Diaries (elokuva)

**The Moth Diaries** on Rachel Kleinin samannimiseen romaaniin perustuva draama- ja kauhuelokuva vuodelta 2011. Elokuvan on ohjannut ja käsikirjoittanut Mary Harron.

## Juoni
16-vuotias Rebecca aloittaa kouluvuotensa innoissaan siitä, mitä tulevaisuus on tuodakseen. Kouluun tulee kuitenkin uusi oppilas, salaperäinen Ernessa. Uusi tyttö ystävystyy Rebeccan parhaan ystävän, Lucyn, kanssa. Rebecca on mustasukkainen heidän ystävyydestään, ja kukaan ei usko hänen varoituksiaan. Hän on varma, ettei Ernessa ole ihan tavallinen tyttö.

## Näyttelijät

## Vastaanotto
Elokuva on ollut ehdolla Toronton ja Venetsian elokuvajuhlilla. Se ei kuitenkaan saanut kriitikoilta hyvää vastaanottoa. New York Daily Newsin kriitikko piti elokuvaa pettymyksenä, Harronin ohjaus mukaan luettuna, ja antoi sille yhden tähden viidestä. San Francisco Gate katsoi Harronin olleen liian tosissaan ja arvosteli tarinan hitautta ja kömpelöä dialogia. Myös New York Time Out antoi elokuvalle yhden tähden viidestä. Sen mukaan elokuvasta puuttuu kokonaan kirjan psykologinen monimutkaisuus, tunnelma ja rytmi. Movielinen kriitikko oli toisaalta eri mieltä tunnelmasta – hänen mielestään Harron osasi luoda synkän tunnelman, vaikka elokuvan loppuratkaisu oli pettymys. Hän antoi elokuvalle seitsemän pistettä kymmenestä.

## Lähteet

## Aiheesta muualla
*Viralliset sivut
Pajusaaren koulu

**Pajusaaren koulu** oli peruskoulu Torvisen alueella Paattion kaupunginosassa Kemissä. Koulussa oli loppuvaiheessa luokka-asteet 1-5.

Tyyliltään Pohjoismaista klassismia edustavan kansakoulurakennuksen on suunnitellut arkkitehti Toivo Salervo vuonna 1930. Koulu aloitti toiminnan seuraavana vuonna.

Pajusaaren koulun toiminta päättyi vuonna 2006. Sen jälkeen koulurakennus on ollut muun muassa kuvataiteilijoiden tilana. Kemin kaupunki on yrittänyt myydä rakennusta.

## Lähteet

## Aiheesta muualla
Daine Todd

**Daine Gordon Todd** (s. 10. tammikuuta 1987 Red Deer, Alberta, Kanada) on kanadalainen jääkiekkopuolustaja. Hän osaa tarvittaessa pelata myös hyökkääjänä. Todd laukoo oikealta.

## Ura
Todd aloitti pelinsä junioriliiga WHL:ssä Medicine Hat Tigersin joukkueessa kaudella 2003–2004. Kaudella 2005–2006 hän oli kevään 2006 pudotuspeleissä kahdeksalla osumallaan joukkueen paras maalintekijä Derek Dorsettin kanssa. Kaudella 2006–2007 Todd nousi Tigersin kapteeniksi. Hän pelasi loukkaantumisten takia runkosarjassa vain viisi ottelua, mutta oli pudotuspeleissä taas pelikunnossa ja voitti kauden päätteeksi WHL:n mestaruuden, Ed Chynoweth Cupin. Viimeisellä WHL-kaudellaan 2007–2008 Todd oli Tigersin toiseksi paras maalintekijä ja kolmanneksi paras pistemies tehoilla 25+40=65. Hän sijoittui koko WHL:n puolustajien pistepörssissä toiseksi Prince George Cougarsissa ja Moose Jaw Warriorsissa pelanneen Ty Wishartin jälkeen. Todd kärsi WHL-vuosinaan olkapäävaivoista ja hänen olkapäänsä leikattiin kaikkiaan neljä kertaa.

Kaudeksi 2008–2009 Todd siirtyi New Brunswickin yliopistojoukkueeseen, mutta hänen ensimmäinen kautensa jäi kokonaan välistä loukkaantumisen takia. Myös kauden 2010–2011 runkosarja jäi vain yhdeksän ottelun mittaiseksi. Toddin kausi päättyi kuitenkin University Cup -mestaruuteen, kuten myös viimeinen yliopistokausi 2012–2013.  Todd siirtyi sen päätteeksi amatööritry-out -sopimuksella AHL-joukkue Texas Starsiin huhtikuussa 2013. Hän pelasi siellä juniorivuosiltaan tutulla pelipaikalla hyökkääjänä sai tililleen kaksi ottelua.

Todd jatkoi kaudella 2013–2014 uraansa AHL-joukkue Portland Piratesissa, jossa tulokaskausi toi 54 runkosarjaottelussa tehot 4+28=32. 

Kaudeksi 2014–2015 hän siirtyi kaksivuotisella KHL-sopimuksella Jokereihin. Toddin kauteen mahtui myös noin neljän viikon mittainen poissaolo marraskuussa 2014 tulleen alaraajavamman vuoksi. Hän pelasi kauden aikana myös joitain otteluita hyökkääjänä. Todd teki kauden aikana kaikkiaan 37 runkosarjaottelussa tehot 1+17=18 ja kahdeksassa playoff-ottelussa kaksi syöttöpistettä. Hän kärsi loukkaantumisista myös kaudella 2015–2016, jolloin Todd oli sivussa syyskuusta 2015 marraskuuhun. Hän edusti Jokereita molempina kausina myös Spengler Cupissa. Huhtikuussa 2016 hän teki vuoden mittaisen jatkosopimuksen Jokereiden kanssa.

Kesäkuussa 2016 Todd purki sopimuksensa yhteisymmärryksessä Jokereiden kanssa, kun hänelle ei löytynyt sopivaa roolia seuraavalle kaudelle. Todd teki samalla kaksivuotisen sopimuksen Ruotsin SHL-liigan Luleå HF:n kanssa kaudeksi 2016–2017.

## Tilastot

## Lähteet
*
*

### Viitteet
Foxcatcher

**Foxcatcher** on vuonna 2014 ensi-iltansa saanut Bennett Millerin ohjaama draamaelokuva, jonka pääosissa ovat Steve Carell, Channing Tatum ja Mark Ruffalo. Elokuva kertoo olympiatason painijasta Mark Schultzista ja paranoidista skitsofreniaa sairastavasta John du Pontista, joka tappoi Schultzin olympiavoittajaveljen Dave Schultzin.

Elokuva sai ensi-iltansa Cannesin elokuvajuhlilla toukokuussa 2014, jossa se kilpaili pääpalkinnosta Kultaisesta palmusta. Cannesissa Bennett Miller palkittiin parhaasta ohjauksesta. Suomessa elokuvan ensi-ilta oli 9. tammikuuta 2015.

*Foxcatcher* sai viisi Oscar-ehdokkuutta parhaasta ohjauksesta, miespääosasta, miessivuosasta, alkuperäisestä käsikirjoituksesta ja maskeerauksesta.

## Näyttelijät

## Vastaanotto

Elokuva on saanut ylistävän vastaanoton kriitikoilta. Rotten Tomatoes -sivuston mukaan 215 arvostelun perusteella laskettuna kriitikoiden arvosteluista 88 prosenttia oli positiivisia. Metacritic-sivuston mukaan 49 arvostelun perusteella elokuva on saanut 81/100 pistettä.
Cannesin elokuvajuhlilla elokuva sai ylistävän vastaanoton. Erityisesti kehuttiin Bennett Millerin ohjausta, E. Max Fryen ja Dan Futtermanin käsikirjoitusta ja Steve Carellin, Channing Tatumin ja Mark Ruffalon roolisuorituksia. 

The Hollywood Reporterin Todd McCarthy kehui elokuvan ylittävän jopa Bennett Millerin aiemmat elokuvat *[[Capote]]* ja *[[Moneyball]]*. Variety-lehden Justin Chang sanoi lähes tunnistamattoman Steve Carellin tekevän uransa roolisuorituksen. The Guardianin Peter Bradshaw antoi elokuvalle täydet viisi tähteä ja kehui muun muassa elokuvan kolmea pääosanesittäjää Steve Carellia, Channing Tatumia ja Mark Ruffaloa.

### Palkinnot ja ehdokkuudet

## Lähteet

## Aiheesta muualla
* 
* ''Foxcatcher'' Box Office Mojossa 
* ''Foxcatcher'' Rotten Tomatoesissa 
* ''Foxcatcher'' Metacriticissä
Airi Koskimies

**Airi Elli Koskimies** (o. s. **Heikinheimo**, synt. **Heikel**; 19. tammikuuta 1903 Keuruu – 28. joulukuuta 1985 Helsinki) oli suomalainen voimistelunopettaja ja näytelmäkirjailija. Hän käytti myös nimimerkkiä **Vieno Kari**.

Airi Koskimiehen vanhemmat olivat lääkintöneuvos Oskari Fredrik Heikinheimo (aik. Heikel, 1873–1950) ja kuuromykkien opettaja Elli Fanny Cecilia Kepplerus (1870–1946). Hän  oli naimisissa vuonna 1927 yleisesikunnan toimistopäällikkö ja jääkärimajuri Atle Ragnar Teodor Heikelin (1892–1927) kanssa, joka sai surmansa 16. marraskuuta samana vuonna lento-onnettomuudessa Suomenlahdella. Airi Koskimies meni uudelleen naimisiin 1930 kirjallisuudentutkija Rafael Koskimiehen kanssa.

Airi Koskimies toimi voimistelunopettajana useissa helsinkiläiskouluissa sekä voimistelun tuntiopettajana Ebeneser-seminaarissa vuosina 1930–1971. Hän oli Suomen Naisten Liikuntakasvatusliiton lehden päätoimittajana ja suunnitteli sekä johti joukkue-esityksiä useissa voimistelujuhlissa. Koskimies kirjoitti myös useita voimisteluaiheisia kirjoja.

## Näytelmiä
* *Juhannusaatto*. 1955
* *Tyttöjä täss' on parhaita : liikuntaohjelmia ja pieniä näytelmiä*. WSOY 1956, 2. painos 1959
* *Sessi seikkailee* : lastennäytelmä. 1958
* *Taikakompassi* : lastennäytelmä. 1961
* *Voittaja* : nuortennäytelmä. 1961
* *Kadonnut jalokivi* : lasten jännitysnäytelmä, jatko-osa näytelmääm *Taikakompassi*. 1964

## Muita teoksia
* *Komentoharjoituksia* ; kirj. Airi Koskimies ja Inger Karvonen (Tiililä). Suomen naisten liikuntakasvatusliiton julkaisuja 17. WSOY 1931, 1937
* *Laulu ja leikki : laulu- ja liikuntaleikkejä sekä voimisteluohjelmia pienokaisille* ; kirj. Aino Saarelainen ja Airi Koskimies. Suomen naisten liikuntakasvatusliiton julkaisuja 19. WSOY 1932, 2. painos 1936
* *SNLL:n yleinen voimisteluohjelma Suomen voimistelun suurkisoissa 1938*. Suomen naisten liikuntakasvatusliitto, Helsinki 1937
* *Iloa voimisteluun : ohjelmistoa koulu- ja seuravoimisteluun*. WSOY 1938, 4. painos 1954
* *Leikkikäämme*. WSOY 1946, 3. painos 1958
* *SNLL:n tyttöjen voimistelunäytöksen ohjelma kesän 1947 suurjuhlille*. Suomen naisten liikuntakasvatusliitto, Helsinki 1946
* *SNLL:n voimistelunäytösohjelma tytöille* ; piirt. E. Numminen. Suomen naisten liikuntakasvatusliitto, Helsinki 1948
* *Käsi kädessä : voimisteluohjelmia*. WSOY 1950, 2. painos 1954
* *Leiki ja norjistu : voimisteluohjelmia lapsille*. WSOY 1953
* *Leiki ja soita* ; kirj. Aura Lahonen, Airi Koskimies ; kuv. Maija Karma. WSOY 1954
* *Perheen kotivoimistelu* ; kuv. Sirkku Teräsvirta. WSOY 1959
* *Rytmileikkejä : liikuntasommitelmia lapsille* ; kuv. Sirkku Teräsvirta. WSOY 1962
* *Suomen lotta - Katsaus lottajärjestön toimintaan* ; kirjoittajat Airi Koskimies ja Rafael Koskimies, vinjetit piirt. Karin Koskimies. Weilin+Göös, Helsinki 1964
* *Rytmiliikuntaa ja liikunnan rytmiä* ; kuv. Karin Koskimies. WSOY 1966
* *Iloisia rytmileikkejä : ideoita ja ohjelmia opettajille* ; kuv. Karin Koskimies. WSOY 1977

## Lähteet
* 
* 
* 
* 
*
Mielensäpahoittaja (elokuva)

**Mielensäpahoittaja** on Dome Karukosken ohjaama komediaelokuva, joka sai ensi-iltansa 5. syyskuuta 2014. Elokuva perustuu Tuomas Kyrön samannimiseen romaaniin. Elokuvan ovat käsikirjoittaneet Tuomas Kyrö ja Dome Karukoski. Elokuvan pääosissa ovat Antti Litja, Petra Frey, Mari Perankoski ja Iikka Forss.

*Mielensäpahoittaja* valittiin vuoden 2014 Toronton elokuvajuhlien Contemporary World Cinema -sarjan ohjelmistoon, jossa se esitettiin nimellä *The Grump*. Elokuva on Karukosken kolmas elokuva, joka kilpailee kyseisessä sarjassa Torontossa. Elokuva oli myös Suomen Golden Globe -ehdokas parhaan ulkomaisen elokuvan kilpailukategoriaan. Antti Litja palkittiin roolistaan parhaan miespääosan Jussilla.

## Näyttelijät

## Vastaanotto

Elokuvan näki Suomessa avausviikonlopun aikana ennakkonäytökset mukaan laskettuna lähes 33 000 katsojaa. Elokuva oli viisi viikkoa yhtäjaksoisesti Suomen katsotuin elokuva. 19. lokakuuta 2014 mennessä sen oli nähnyt Suomessa jo yli 300 000 katsojaa, mikä teki siitä vuoden katsotuimman elokuvan. Marraskuussa elokuva ylitti 400&nbsp;000 katsojan rajan ja syyskuussa 2015 500&nbsp;000 katsojan rajan.

## TV-esitykset

## Jatko-osat
Mielensäpahoittaja-elokuvien sarjaa jatkettiin vuonna 2018 ensi-iltansa saaneella Tiina Lymin ohjaamalla *[[Ilosia aikoja, Mielensäpahoittaja]]* -elokuvalla, jonka pääosassa nähdään Litjan sairastumisen ja eläkkeelle jäännin johdosta Heikki Kinnunen. Kinnunen näyttelee myös pääosaa Mika Kaurismäen ohjaamassa *[[Mielensäpahoittaja Eskorttia etsimässä]]* -elokuvassa, joka sai ensi-iltansa vuonna 2022. Kaurismäki ohjasi myös vuonna 2024 ensi-iltansa saaneen *[[Mielensäpahoittajan rakkaustarina|Mielensäpahoittajan rakkaustarinan]]*, ja Kinnunen näytteli pääosaa.

## Lähteet

## Aiheesta muualla
* 
*
Viljo Kuuskoski

**Viljo Nikolai Kuuskoski** (18. joulukuuta 1911 Tampere – 11. huhtikuuta 1994 Espoo) oli suomalainen tekniikan tutkija. Hän oli Teknillisen korkeakoulun huoneenrakennustekniikan vt. professori 1954–1955, professori 1955–1968 ja vararehtori 1963–1967 sekä Ammattikasvatushallituksen pääjohtaja 1968–1974. Suuri osa Suomen aikuiskoulutuskeskuksista perustettiin Kuuskosken pääjohtajakaudella.

Kuuskoski kirjoitti ylioppilaaksi 1931, valmistui diplomi-insinööriksi 1937 ja väitteli Teknillisestä korkeakoulusta tekniikan tohtoriksi 1951 aiheenaan betonin ja teräksen tartunta. Hän työskenteli insinöörinä Tie- ja vesirakennushallituksessa 1937–1938, Helsingin kaupungin rakennustoimistossa 1938–1943 ja Valtion teknillisessä tutkimuslaitosessa (VTT) 1943–1949 sekä Rakento Oy:n toimitusjohtajana 1950–1955. Hän oli Teknillisten tieteiden akatemian jäsen vuodesta 1958 ja sen toimitusjohtaja 1975–1979. Hänellä oli myös oma insinööritoimisto V. Kuuskoski ja kumpp. vuosina 1956–1968. Kuuskoski kuului Suomen betoniyhdistyksen johtokuntaan 1952–1963, VTT:n hallitukseen 1958–1968 ja Korkeakouluneuvostoon 1967–1970. Hän oli myös Espoon kunnanvaltuuston jäsen.

## Lähteet
Brucen ydinvoimalaitos

**Brucen ydinvoimalaitos** on ydinvoimala Kanadassa, Kincardinen kunnassa Ontarion provinssissa Huronjärven rannalla . Voimalan omistaa Ontario Power Generation ja voimalaa operoi yksityinen yhtiö Bruce Power. Voimala on sähköntuotantokapasiteetiltaan Pohjois-Amerikan suurin ja maailman toiseksi suurin ydinvoimala.

Ydinvoimalassa on kaksi asemaa, Bruce A ja B, joissa kummassakin on neljä reaktoria. Voimalan rakensi vuosina 1970 ja 1981 valtio-omisteinen Ontario Hydro. Voimalaan on myös suunnitteilla uusia reaktoreita.

Tavallisesti Brucen voimalan tuotto on noin 6300 megawattia, mutta kaikkien reaktoreiden ollessa käytössä voimala voi päästä yli 7000 megawatin tuottoon. Voimala tuottaa 32,3% Ontarion sähköenergiasta.

## Lähteet
### Viitteet
Mona Leo

**Monica Christina (Mona) Leo** (aik. **Ehrström-Enckell**, o.s. **Ehrström**; 26. huhtikuuta 1903 Helsinki – 5. elokuuta 1986 Tammisaari) oli suomenruotsalainen kirjailija ja nukketeatteritaiteilija.

Mona Leon vanhemmat olivat Robert Otto Fredrik Ehrström (1874–1956) ja Eugenie Aurora (Lilli) Frassetti (1874–1934). Hän  oli naimisissa 1924–1930 kirjailija ja kirjallisuudentutkija Olof Vilhelm Toussaint Enckellin (1900–1989) kanssa ja 1932–1944 Paul-Hinrich Leon (1900–1955) kanssa; heidän tyttärensä on Veronica Leo.

Mona Leo perusti vuonna 1951 suomen- ja ruotsinkielisen Helsingin Nukketeatteri - Helsingfors Dockteater-nimisen teatterin. Hän valmisti usein itse teatterin näytelmissä käytetyt nuket ja lavasteet sekä toimi itse näyttelijänä.

## Teoksia
Nimellä *Mona Leo*:
* *Miknoons sånger*. Söderström, Helsingfors 1935
* *Livet älskar dig*. Nordiska förlags ab, Helsingfors 1939
* *Resan till Måndurgistan: Sagobok*. Förlags ab Fennia, Helsingfors 1942, uusi painos Läseleket, Stockholm 1985
* *Fireli och Mireli: Tio sagor*. Illustrerad av Veronica Leo. Förlagshuset, Helsinki 1955.
* *Siireli ja Miireli ja muita satuja*. Suomentanut Margit Soldan. Kustannustalo, Helsinki 1955
* *Sagans språk*. Verbum, Stockholm 1975
* *Att leva sitt liv som ett barn: Ur dagböcker 1911–1971*. Ekenäs tryckeri, Ekenäs 1983 
* *Elämä rakastaa sinua*. Klaus Rahikaisen kääntämänä *Livet äskar dig* -kirjan vuoden 1970 painoksen pohjalta, Imogen Books 2014. 
Nimellä *Monica Ehrström-Enckell*:
* *Barnens rimbok: Gamla goda barnkammarrim*. Schildt, Helsingfors 1927
* *Barnens rimbok: Gamla goda barnkammarrim efter Monica Ehrström-Enckells bok med samma titel*. Teckningar av Eva Forss. Kungsholmens bokhandel, Stockholm 1931.

Nimellä *Monica Ehrström*:
* *Sagan om Sing-Sang Ru-Tuki och Månungen: Berättad och ritad av Monica Ehrström.* Schildt, Helsingfors 1920
* *Marcus och hans hatt: Saga.* Schildt, Helsingfors 1922
* *Vi ska ställa till en roliger dans: Barnens kända ringlekar med musik och text och med teckningar*. Schildt, Helsingfors 1925
* *Hokus-Pokus: Bilderbok för barn*. Bilderna av Ingrid Hagström-Bade. Bildkonst, Helsingfors 1933.
* *Hokus-Pokus*. Kustantamo Kuvataide, Helsinki 1933

## Lähteet
* 
* *Suomen kirjailijat.*
* Monica Christina Ehrström. Rafael Olinin GeneaNet-tietokanta.
* Mona Leo. Kirjasampo.
* Suomalaisen nukketeatterin historiaa.
UNIAN

**UNIAN** () on ukrainalainen, valtionhallinnosta riippumaton, viestintäkonserni 1+1 mediaan kuuluva uutis- ja tietotoimisto. Se on perustettu vuonna 1993. UNIANin kotipaikka on Kiova.

UNIAN kertoo tuottavansa päivittäin yli 300 Ukrainan ja sen naapureiden poliittista, taloudellista ja sosiaalista elämää kuvaavaa uutista. Kattavampaa uutisvirtaa jaetaan ukrainan, venäjän ja englannin kielillä UNIANin tilaaja-asiakkaille, joihin kuuluu tiedotusvälineitä, diplomaattisia edustajistoja, pankkeja ja muita yrityksiä, asiantuntijaryhmiä, valtiollisia laitoksia, arviointilaitoksia ja investointirahastoja. Palveluun kuuluu myös kuvapankki.

Uutistoimisto julkaisee osan uutisistaan ja muusta materiaalistaan verkkosivustollaan. Uutistoimisto UNIANin tuottama aineisto palvelee myös viestintäkonsernin tv-tuotantoja kuten UNIAN-TV:tä ja tätä suositumpien tv-kanavien uutislähetyksiä.

## Lähteet

## Aiheesta muualla
* Media & Acquisitions (7/2013)  (ukrainianweek.com)
* Colossi With Feet of Clay (2/2013)  (ukrainianweek.com)
* IVY-maiden suurimmat mediayhtiöt (4/2013)  (rating.rbc.ru)
Alison Brie

**Alison Brie Schermerhorn**, taiteilijanimeltään **Alison Brie**, (s. 29. joulukuuta 1982 Pasadena, Kalifornia) on yhdysvaltalainen näyttelijä, joka tunnetaan varsinkin pitkäaikaisista rooleistaan Annie Edisonina tilannekomediasarjassa *[[Community]]* ja Trudy Campbellina draamasarjassa *[[Mad Men]]*. Hän on esiintynyt myös muun muassa elokuvissa *[[Scream 4]]* (2011), *[[Viiden vuoden kihlaus]]* (2012), *[[Lego Elokuva]]* (2014), *[[BoJack Horseman]]* (2014) *[[Get Hard]]* (2015), *[[Sleeping with Other People]]* (2015) ja *[[How to Be Single]]* (2016). 

## Nuoruus
Brie on opiskellut näyttelemistä California Institute of the Artsissa ja sai sieltä alemman korkeakoulututkinnon vuonna 2005. Hän opiskeli myös vuoden Glasgow’n Royal Scottish Academy of Music and Dramassa.

## Yksityiselämä
Brie syntyi Hollywoodissa Charles Terry Schermerhornille ja Joanne Brennerille. Hänellä on yksi sisko, Lauren. Brien sukujuuret ovat hänen äitinsä puolelta juutalaiset ja isänsä puolelta hollantilais-englantilais-norjalais-saksalais-skotlantilaiset.

Brie meni maaliskuussa 2017 naimisiin näyttelijä Dave Francon kanssa. He olivat seurustelleet vuodesta 2012 ja kihlautuneet elokuussa 2015.

## Lähteet

## Aiheesta muualla

*